Si algund Judio tomare peños de algund Cristiano a logro, e los peños fueren, como ropas de vestir, o cocedertas, o otras ropas, o basos de plata, o otros talamentos de casas, e si vinier algund, e dijier que aquella ropa, quel tiene, que es sua, o parte de ella, e que la perdio, o gela furtaron, e que tiene que gelo deven dar: e si el Judio dijier, que esta cosa aquel´ demanda, que la tomo a peños, e non sabe de quien; debe jurar el Judio en la Sinagoga, que por los peños quel demanda el Cristiano, que non conosca de quien los tomo a peños, e el non sopo, nin entendio que aquel que las traia, que los auia de rebuelta, nin de mala parte, e debe jurar quanto a sobre ellos dado, e si el Cristiano la podier facier suas, si non es derecho de verdat al Judio, de aquello que auia dado sobre ellos de caudal, non de logro ninguno, e devel dar lo suo.